laion/Wikipedia-Exotic huggingface dataset:
პაატა წულუკიძე

პაატა წულუკიძე (გ. 1656) — იმერეთის სამეფოს პოლიტიკური მოღვაწე, „წუწკად“ წოდებული. იმერთა მეფის გიორგი III-ისა და ლევან II დადიანის თანამედროვე. 1610-იან წლებში, მეფისაგან შერისხული, ოდიშის სამთავროში გადაიხვეწა. დადიანმა ზუგდიდის მახლობლად ადგილ-მამული უბოძა, რომელსაც შემდეგ „ნაწულუკუ“ (წულუკუძის ნაქონი) ეწოდა. წულუკიძე დადიანის პირველი ვეზირი გახდა. იგი უფრო მეტად ამწვავებდა ურთიერთობას გიორგი III-სა და ლევან II დადიანს შორის და დადიანს იმერეთის სამეფოს მიმართ აგრესიისაკენ აქეზებდა. წულუკიძე ქართველ პოლიტიკოსთა იმ ჯგუფში იყო, რომელიც კახთა მეფე თეიმურაზ I-ისა და მისი მომხრე გიორგი III-ის წინააღმდეგ იბრძოდა. დიდი ღვაწლი მიუძღვის იერუსალიმის ქართველთა ჯვრის მონასტრის მატერიალური უზრუნველყოფაში, რის გამოც ის გამოსახულია ამ მონასტრის კედელზე. ბოლოს კათოლიკობა მიიღო. მონაწილეობდა ლევან II დადიანის წინააღმდეგ შეთქმულებაში, რის გამოც დადიანმა ზარბაზნიდან გასროლით მოაკვლევინა. კაკაბაძე ს., ქართლის ისტორია. ახალი საუკუნეების ეპოქა (1500-1810), ტფ., 1922; მისივე, ისტორიულ პირთა პორტრეტები ჯვრის მონასტერში, «საბჭოთა ხელოვნება», 1958, № 8; მეტრეველი ე., მასალები იერუსალიმის ქართული კოლონიის ისტორიისათვის, თბ., 1962; სოსელია ო., ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან (სათავადოები), ტ. 2, თბ., 1981; სოსელია ო., ქართული საბჭოთა ენციკლოპედია, ტ. 11, თბ., 1987. — გვ. 349. პაატა წულუკიძე — საქართველოს ბიოგრაფიული ლექსიკონი
ქარონი (მითოლოგია)

ქარონი (ძვ. ბერძნ. Χάρων) — ბერძნულ მითოლოგიაში: მენავე, რომელსაც მიწისქვეშა სამეფოს მდინარეზე საფასურით გადაჰყავდა გარდაცვლილთა სულები. ქარონი, ავისმომგვრელი უკვდავი მოხუცი. ბერძნულ მითოლოგიაში არის საკმაოდ ბევრი გზა, რომლებიც მიწისქვეშა სამეფოში მიდის: გამოქვაბულები, მდინარეები, უფსკრულები, ხეობები, ჭაობები, ერთი სიტყვით ყველაფერი რაც დედამიწის წიაღში ესე იგი სულების სიკვდილის სმეფოში მიდის. მიუხედავად იმისა რომ საიქიოს კარიბჭე ისე ახლოს გვგონია და თითქოს გვიწვდის ხელს, ჰადესი ძნელად თუ აღებს ცოცხალთათვის, თუგინდ გმირი იყო. ჰერაკლე, ორფეოსი, თესევზი - აი ის ცოტა მოკვდავი ვინც ცოცხალმა მოახერხა იქ ყოფნა. რომ მოხვდე გარდაცვლილთა სამეფოში საჭიროა მდინარე სტიქსის ან აქერონის გადალახვა, და რა თქმა უნდა საჭიროა მოხუცი მენავის — ქარონის მომსახურებით სარგებლობა, რომელსაც გადაჰჰყავს მკვდართა სულები. ქარონი არის მოხუცი-ღვთაება, ორი გავლენიანი ღმერთის ერებას — მდინარის ღმერთის და ღამის შვილი. ჰადესმა უბრძანა სამუდამოდ გარდაცვლილთა სულების გადაყვანა, იმ პირობით თუ ისინი მიღებული წესით იქნებიან დასაფლავებულები. ქარონი უმოწყალოდ უბიძგებდა მათ ვინც მოკლებული იყო საფლავს, ისინი ასწლეულობით დაძრწიან მდინარის პირას. ის ასევე გზას უღობავს ცოცხლებსაც რომლებიც ჰადესისა და პერსეფონას სამყოფელში მოისურვებს მისვლას. ქარონი - როგორც საძაგელი პერსონაჟი — ჰყავს გამოყვანილი ვირგილიუსს თავის "ენეიდაში" სუსტი, საშინელი მოხუცი, გრძელი გაბურძგნული თეთრი წვერებით, მკაცრი ცეცხლოვანი თვალებით. ჩაცმული ჭუჭყიან თეთრ მოსასხამში. ის იდგა თავის ნავში და ორივე ხელით ნიჩაბი ეჭირა. ის წკეპლით იშორებს არასასურველ სულებს. ასევე ის ნავში აჰჰყავს მხოლოდ ისინი, ვისაც შესწევთ რამის გადახდა (გარდაცვლილს ამიტომაც პირში ფულს უდებდნენ). საბერძნეთში დიდი მნიშვნელობა ჰქონდა ამ რიტუალებს. უძველესი პოეტები როგორებიც არიან — ჰომეროსი, ჰესიოდე ჩანს არ იცნობდნენ ამ პერსონაჟს, ისინი საერთოდ არსად არ მოიხსენიებენ მას. ↑ სტიქსი (ძვ. ბერძნ. Στύξ, ლათ. Styx) — მიწისქვეშა მდინარე, რომელზეც ქარონს მიცვალებულთა სულები გადაჰყავდა. ↑ ვირგილიუსი. "ენეიდა" ↑ მითოლოგიის ატლასი. L'atlas de la Mythologie. fr. -მ. 2001.- 224. ფ.65
Solid Pleasure

Solid Pleasure — შვეიცარიული ელექტრონული დუეტ Yello-ს სადებიუტო სტუდიური ალბომი. იგი გამოიცა 1980 წელს. ჩანაწერი განმეორებით გამოვიდა 2005 წელს, ჯგუფის სხვა ალბომებთან ერთად, რემასტერის სახით. დიტერ მაიერი – ვოკალი ბორის ბლანკი – ვოკალი სიმღერაში Eternal Legs სხვა შემსრულებლები ჩიკო ჰაბლასი - გიტარა ფელიქს ჰაუგი - დასარტყმელი საკრავები უოლტ კაიზერი - გიტარა კარლოს პერონი - ხმის ეფექტები ↑ Bush, John. Review of Solid Pleasure. AllMusic. All Media Network. ციტირების თარიღი: დეკემბერი 21, 2016. ↑ Peschek, დევიდ. Album review Solid Pleasure. The Guardian. ციტირების თარიღი: დეკემბერი 21, 2016.
იუნგუიოს პროვინცია

იუნგუიო — პროვინცია პერუში, პუნოს რეგიონში. აღმოსავლეთიდან ესაზღვრება ტიტიკაკას ტბა, სწორედ აქ მდებარეობს პროვინციის რამდენიმე მნიშვნელოვანი კუნძული. იუნგუიოს პროვინციის ადმინისტრაციული ცენტრია ქალაქი იუნგუიო. 2005 წლის აღწერის შედეგად პროვინციის მოსახლეობა შეადგენს 50 672 ადამიანს, საშუალო სიმჭიდროვე კმ²-ზე 174,6 ადამიანს. იუნგუიოს ფართობია 290,21 კმ². პროვინცია იყოფა 7 რაიონად. პერუს პროვინციები
იუნგუიო

იუნგუიო — ქალაქი პერუში, პუნოს რეგიონში. იგი არის იუნგუიოს პროვინციის და იუნგუიოს რაიონის ადმინისტრაციული ცენტრი. 2012 წლის აღწერის შედეგად დასახლებული პუნქტის მოსახლეობა შეადგენს 16,140 ადამიანს. ქალაქი მდებარეობს ტიტიკაკას ტბაში შეჭრილ ნახევარკუნძულზე. საზღვაო გზით უკავშირდება ბოლივიის ქალაქ კოპაკაბანას. შეგიძლიათ იხილოთ მედიაფაილები თემაზე „იუნგუიო“ ვიკისაწყობში. ↑ Yunguyo, geonames.org; post updated 2012-07-19; database download sa 2015-06-22
ქარონი (მრავალმნიშვნელოვანი)

ქარონი შეიძლება აღნიშნავდეს ქარონი (მითოლოგია) — ბერძნული მითოლოგია ქარონი — მზის სისტემის ჯუჯა პლანეტა
ქირონი (მრავალმნიშვნელოვანი)

ტერმინით ქირონი შეიძლება აღნიშნული იყოს: ქირონი — ძველ ბერძნულ მითოლოგიაში — კენტავრი, კრონოსის შვილი. 2060 ქირონი — ასტეროიდი მზის სისტემაში. ქირონი — დედამიწის მსგავსი პლანეტა ალფა ცენტავრის სისტემაში თამაშ „Sid Meier's Alpha Centauri“-ში. ასევე ცნობილია, როგორც პლანეტა.
სეხნია წულუკიძე

სეხნია წულუკიძე (გ. 1846) — იმერეთის სამეფოს XVIII საუკუნის მიწურულისა და XIX საუკუნის დასაწყისში პოლიტიკური მოღვაწე. ერთ ხანს სოლომონ II-ის ერთ-ერთი უახლოესი ვეზირი, მდივანბეგი. 1795 იმერეთის იმ ლაშქარში იმყოფებოდა, რომელიც აღა-მაჰმად-ხანთან ბრძოლის დროს ერეკლე II-ს მიეშველა. შემდეგ, 1819-1820, მონაწილეობდა მეფის რუსეთის კოლონიური რეჟიმის წინააღმდეგ მოწყობილ იმერეთის აჯანყებაში. 1820 რუსეთს გადაასახლეს. 1821 იმერეთში დაბრუნდა. 1829 რუსეთ-თურქეთის ომში უფროსობდა იმერეთის მილიციას. მონაწილეობდა 1841 გურიის აჯანყების ჩაქრობაში. სოსელია ო., ქართული საბჭოთა ენციკლოპედია, ტ. 11, თბ., 1987. — გვ. 349. სოსელია ო., ნარკვევები ფეოდალური ხანის დასავლეთ საქართველოს სოციალურ-პოლიტიკური ისტორიიდან (სათავადოები), ტ. 2, თბ., 1981; Махарадзе Н. Б., Восстание в Имеретии 1819-1820 гг., «მასალები საქართველოსა და კავკასიის ისტორიისათვის», 1942, ნაკვ. 3. სეხნია წულუკიძე — საქართველოს ბიოგრაფიული ლექსიკონი
ქირონი

ქირონი (ძვ. ბერძნ. Χείρων) — ძველ ბერძნულ თესალიურ მითოლოგიაში — კენტავრი, კრონოსისა და ფილირას შვილი, თავიდანვე უკვდავი. ჰესიოდეს მიაკუთვნებდნენ პოემას „ქირონის შეგონებანი“. მისი ცოლი იყო ქარიკლო, ხოლო ქალიშვილი გიპა. სხვა დანარჩენ კენტავრებთან შედარებით, რომლებიც იყვნენ შფოთიანები, სმის მოყვარულნი და ადამიანისადმი მტრულად განწყობილნი, ქირონი იყო კეთილი და ბრძენი. ის ცხოვრობდა პელიონის მთაზე. იყო აპოლონისა და არტემოდეს მოსწავლე. თავის მხრივ, იყო ბევრი გმირის მასწავლებელი — იასონის (რომლის მოგზაურობისათვის დაამზადა პირველი ზეციური გლობუსი), ასევე დიოსკურების, აქილევსის (რომელიც ითვლებოდა მის შთამომავლად), რომელსაც ლომის ხორცით კვებავდა, შესაძლებელია, ორფეოსის და სხვების. ასკლეპიოსს ასწავლიდა მედიცინის ხელოვნებას. დიონისეს ახლდა ინდოეთში. აჩუქა პელევსს იფანის შუბი. იყო ჰერაკლეს მეგობარი. სიყვარულით შეპყრობილი, მასთან მივიდა ჰერაკლე და ცხოვრობდა გამოქვაბულში. შემთხვევით იყო სასიკვდილოდ დაჭრილი ჰერაკლეს მიერ მოწამლული ისრით. საშინელი წვალების შემდეგ, უარი თქვა თავის უკვდავებაზე და გადასცა ის პრომეთეს. მოთავსებულ იქნა ზეცაზე კენტავრის თანავარსკვლავედის ან მშვილდოსნის თანავარსკვლავედის სახით. ↑ მსოფლიო ხალხთა მითები. მ., 1991-92. 2ტ. ტ2. ფ.593; ნახ. ტიტანომაქია, ფრ.11 ბერნაბე; ფსევდო-აპოლოდორი. მითოლოგიური ბიბლიოთეკა I 2, 4; II 5, 4.11; III 4, 4; 10, 3; 13, 3.5-6.8 ↑ ფსევდო-აპოლოდორი. მითოლოგიური ბიბლიოთეკა I 2, 4 ↑ ფრ.283-285 მ.-უ. ↑ ჰორაციუსი. ეპოდები 13, 11-18 ↑ ჰომეროსი. ილიადა IV 219 ↑ ნონ. დიონისეს ქმედებანი XIV 51 ↑ ჰომეროსი. ილიადა XVI 143; XIX 390 ↑ ფსევდო-ერატოსთენე. კატასტერიზმები 40 ↑ დიოდოროს სიცილიელი. ისტორიული ბიბლიოთეკა IV 12, 8 ↑ ფსევდო-ერატოსთენე. კატასტერიზმები 40; გიგინ. ასტრონომია II 38, 1 ვიკისაწყობში არის გვერდი თემაზე: ქირონი
სილუსტანი

სილიუსტანი — ინკამდელი არქეოლოგიური ძეგლი პერუში, ქალაქ პუნოსთან ახლოს, უმაიოს ტბის სანაპიროზე. წარმოადგენს მოზრდილი სასაფლაოს. უშუალოდ სამარხებს, კოშკის ფორმა აქვთ და მას „ჩუპალას“ ეძახიან. იგი მიეკუთვნება კოლას ხალხს აიმარას ხალხებიდან, რომლებიც 1400 წელს ინკებმა დაიპყრეს. სამარხებში განისვენებს მთელი ოჯახები, დაახლოებით ათი ადამიანი ერთ სამარხში, რა თქმა უნდა ეს უკანასკნელნი დედებულთა კლასს განეკუთვნებოდნენ. დღეისათვის, საფლავთა უმრავლესობა აფეთქებულია მძარცველების მიერ. სილუისტანი ფოტოები დაარქივებული 2011-09-07 საიტზე Wayback Machine.
ჭიჭაფორისძე

ჭიჭაფორისძე – XIII საუკუნის ქართველი ხუროთმოძღვარი, გუდარეხის მონასტრის ამშენებელი. მოხსენიებულია სამხრეთის კარის წარწერაში. ტაძარი XIII საუკუნის შუა წლების დამახასიათებელი ძეგლია. იგი ჩუქურთმებით უხვად შემკული ერთნავიანი შენობაა. აღმოსავლეთ ფასადზე ოსტატს გამოუყენებია იმ დროის გუმბათოვან ეკლესიებში გავრცელებული სქემა - დიდი მოჩუქურთმებული ჯვარი შუა სარკმლის თავზე, მასთან გადაბმული სარკმლის საპირე და მოჩუქურთმებულივე კვადრატები სარკმლის ქვეშ. გუმბათოვანი არქიტექტურული "გავლენას" მოქმობს სამკუთხა ნიშების მოტივი, რომელიც ერთნავიანი ეკლესიებისათვის უცხოა - სულ ორიოდე შემთხვევაში თუ გვხვდება. ძეგლი კარგ პროფესიულ დონეზეა შესრულებული. ჭიჭაფორისძე XIII-XIV სს. ქართული საბჭოთა ენციკლოპედია, ტ. 11, თბ., 1987. — გვ. 402.
სანდიის პროვინცია

სანდია -— პროვინცია პერუში, პუნოს რეგიონში. აღმოსავლეთიდან ესაზღვრება ბოლივია, ხოლო ჩრდილოეთიდან მადრე-დე-დიოსის რეგიონი. სანდიას პროვინციის ადმინისტრაციული ცენტრია ქალაქი სანდია. 2005 წლის აღწერის შედეგად პროვინციის მოსახლეობა შეადგენს 65 431 ადამიანს, საშუალო სიმჭიდროვე კმ²-ზე 5,5 ადამიანს. სანდიას ფართობია 11 862,41 კმ². პროვინცია იყოფა 10 რაიონად. პერუს პროვინციები
სან-რომანის პროვინცია

სან-რომანი — პროვინცია პერუში, პუნოს რეგიონში. დასავლეთიდან ესაზღვრება კუსკოს და არეკიპას რეგიონები. სან-რომანის პროვინციის ადმინისტრაციული ცენტრია ქალაქი ხულიაკა. 2005 წლის აღწერის შედეგად პროვინციის მოსახლეობა შეადგენს 236 315 ადამიანს, საშუალო სიმჭიდროვე კმ²-ზე 103,8 ადამიანს. სან-რომანის ფართობია 2 277,63 კმ². პროვინცია იყოფა 4 რაიონად. პერუს პროვინციები
ტამბო-კოლორადო

ტამბო-კოლორადო, Tambo Colorado — ინკების ეპოქის კარგად შემონახული თიხატკეპნილი შენობების კომპლექსი პერუს სანაპიროზე. ასევე ცნობილია კეჩუას ენაზე ალტერნატიული სახელით: პუკა-ტამბო (Puka Tampu), პუკაიაკტა (Pucallacta) ან პუკაუასი (Pucahuasi). მდებარეობს იკას რეგიონში, მდინარე პისკოს ხეობაში ქალაქ პისკოდან 40 კილომეტრში. ნაგებობა აშენებულია XV საუკუნის ბოლოს საპა ინკა პაჩაკუტის დროს. წარმოადგენდა ინკების ადმინისტრაციულ ცენტრს და მთავარ საკონტროლო პუნქტს სანაპიროდან მთებისაკენ მომავალ გზაზე. პერუს არქეოლოგიური ძეგლები www.arqueología.com დაარქივებული 2007-09-28 საიტზე Wayback Machine.
სან-ანტონიო-დე-პუტინის პროვინცია

სან-ანტონიო-დე-პუტინა — პროვინცია პერუში, პუნოს რეგიონში. აღმოსავლეთიდან ესაზღვრება ბოლივია. სან-ანტონიო-დე-პუტინას პროვინციის ადმინისტრაციული ცენტრია ქალაქი პუტინა. 2005 წლის აღწერის შედეგად პროვინციის მოსახლეობა შეადგენს 44 853 ადამიანს, საშუალო სიმჭიდროვე კმ²-ზე 14.0 ადამიანს. სან-ანტონიო-დე-პუტინას ფართობია 3 207,38 კმ². პროვინცია იყოფა 5 რაიონად. სან-ანტონიო-დე-პუტინას პროვინციის სტატუსი მიენიჭა 1989 წლის 12 ივნისს. პერუს პროვინციები
ჯავახიშვილი (პოეტი)

ჯავახიშვილი — XVIII საუკუნის ქართველი პოეტი ვახტანგ VI-ის ლიტერატურული წრიდან. მოხსენიებული ჰყავს დ. გურამიშვილს („ჯავახიშვილს გამალექსეს...“). ვახტანგ VI-ის ამალის წევრთაგან ცნობილი არიან ძმები შიოშ და ერასტი ჯავახიშვილები. ორივე ქართველ ჰუსართა ასეულში (შემდეგ პოლკში) ჩაურიცხავთ, მამულებიც სხვა ქართველ ემიგრანტებთან ერთად უკრაინაში მიუციათ. ერთ-ერთი მათგანი უნდა იყოს იმ ხანებში ცნობილი პოეტი ჯავახიშვილი, რომლის ნაწერებს ჩვენამდე არ მოუღწევია. ცაიშვილი ს., ქართული საბჭოთა ენციკლოპედია, ტ. 11, თბ., 1987. — გვ. 525.
მოოს პროვინცია

მოო — პროვინცია პერუში, პუნოს რეგიონში. სამხრეთიდან ესაზღვრება ტიტიკაკას ტბა, ხოლო აღმოსავლეთიდან ბოლივია. მოოს პროვინციის ადმინისტრაციული ცენტრია ქალაქი მოო. 2005 წლის აღწერის შედეგად პროვინციის მოსახლეობა შეადგენს 28 149 ადამიანს, საშუალო სიმჭიდროვე კმ²-ზე 28 ადამიანს. მოოს ფართობია 1 005,25 კმ². პროვინცია იყოფა 4 რაიონად. პერუს პროვინციები
მელგარის პროვინცია

მელგარი — პროვინცია პერუში, პუნოს რეგიონში. დასავლეთიდან ესაზღვრება კუსკოს რეგიონი. მელგარის პროვინციის ადმინისტრაციული ცენტრია ქალაქი აიავირი. 2005 წლის აღწერის შედეგად პროვინციის მოსახლეობა შეადგენს 84 739 ადამიანს, საშუალო სიმჭიდროვე კმ²-ზე 13,1 ადამიანს. მელგარის ფართობია 6 446,85 კმ². პროვინცია იყოფა 9 რაიონად. პერუს პროვინციები
ლამპის პროვინცია

ლამპა — პროვინცია პერუში, პუნოს რეგიონში. დასავლეთიდან ესაზღვრება კუსკოს და არეკიპას რეგიონები. ლამპას პროვინციის ადმინისტრაციული ცენტრია ქალაქი ლამპა. 2005 წლის აღწერის შედეგად პროვინციის მოსახლეობა შეადგენს 48 239 ადამიანს, საშუალო სიმჭიდროვე კმ²-ზე 8,3 ადამიანს. ლამპას ფართობია 5 991,73 კმ². პროვინცია იყოფა 10 რაიონად. პერუს პროვინციები
უანკანეს პროვინცია

უანკანე — პროვინცია პერუში, პუნოს რეგიონში. აღმოსავლეთიდან ესაზღვრება ბოლივია. პროვინციას სამხრეთიდან ესაზღვრება ტიტიკაკას ტბა. უანკანეს პროვინციის ადმინისტრაციული ცენტრია ქალაქი უანკანე. 2005 წლის აღწერის შედეგად პროვინციის მოსახლეობა შეადგენს 74 542 ადამიანს, საშუალო სიმჭიდროვე კმ²-ზე 26,6 ადამიანს. უანკანეს ფართობია 2 805,85 კმ². პროვინცია იყოფა 8 რაიონად. პერუს პროვინციები
გერმანიის საპრეზიდენტო არჩევნები (1925)

1925 წლის გერმანიის საპრეზიდენტო არჩევნები იყო რაიხსპრეზიდენტის პირველი პირდაპირი არჩევნები. პირველი პრეზიდენტი ფრიდრიხ ებერტი 1925 წლის 28 თებერვალს გარდაიცვალა. ებერტი არაპირდაპირი გზით იყო არჩეული ნაციონალური ასამბლეის მიერ, მაგრამ ვაიმარის კონსტიტუციის მიხედვით შემდეგი პრეზიდენტი მოსახლეობას უნდა აერჩია. ორი ტურის შემდეგ პაულ ფონ ჰინდენბურგი გერმანიის მეორე პრეზიდენტი გახდა. ვაიმარის რესპუბლიკის დროინდელი კანონმდებლობის მიხედვით თუ საპრეზიდენტო არჩევნების პირველ ტურში ვერცერთი კანდიდატი ვერ მოიპოვებდა ხმების აბსულუტურ უმრავლესობას (ე. ი. ნახევარზე მეტს), ინიშნებოდა მეორე ტური, სადაც კანდიდატი, რომელიც ყველაზე მეტ ხმას მიიღებდა პრეზიდენტი ხდებოდა. მეორე ტურში დაშვებული იყო ალტერნატიული კანდიდატის ნომინირება.
ელ-კოლიაოს პროვინცია

ელ-კოლიაო — პროვინცია პერუში, პუნოს რეგიონში. სამხრეთიდან ესაზღვრება ტაკნას და მოკეგას რეგიონები, ხოლო დასავლეთიდან ესაზღვრება ბოლივია. პროვინციას მცირე ნაწილი გაშენებულია ტიტიკასას ტბაზე. ელ-კოლიაოს პროვინციის ადმინისტრაციული ცენტრია ქალაქი ლიავე. 2005 წლის აღწერის შედეგად პროვინციის მოსახლეობა შეადგენს 76 749 ადამიანს, საშუალო სიმჭიდროვე კმ²-ზე 13,7 ადამიანს. ელ-კოლიაოს ფართობია 5 600,51 კმ². პროვინცია იყოფა 5 რაიონად. პერუს პროვინციები
გამრეკელ ჯავახიშვილი

გამრეკელ ჯავახიშვილი — XIV საუკუნის I ნახევრის ქართლის წარჩინებული ფეოდალი. თეძმის ხეობაში დამკვიდრებული თორელების საგვარეულოდან წარმომდგარი ჯავახიშვილების გვარის პირველი წარმომადგენელი - შვილი ჯავახ თორელისა. ჰყავდა ძმა ივანე, და - ბობა, შვილი სარიჯნა. ჟამთააღმწერლის ცნობით, XIV საუკუნის დასაწყისში, ყაზან-ყაენის სიკვდილის შემდეგ, მეფე ვახტანგ III-თან (1298-1308) ერთად მონაწილეობდა მონღოლთა ლაშქრობაში გილანელების წინააღმდეგ. 1345 გიორგი V ბრწყინვალემ ურდოში ლაშქრობის დროს ერთგული სამსახურისთვის ჯავახიშვილს ყმა-მამული უწყალობა. შოშიაშვილი ნ., თორელთა ფეოდალური სახლის ისტორია და შოთა რუსთაველი, კრ.: შოთა რუსთაველი, ისტორიულ-ფილოლოგიური ძიებანი, თბ., 1966; შოშიაშვილი ნ., ქართული საბჭოთა ენციკლოპედია, ტ. 11, თბ., 1987. — გვ. 526.
ქუთაისის თავისუფალი ინდუსტრიული ზონა

ქუთაისის თავისუფალი ინდუსტრიული ზონა — თავისუფალი ინდუსტრიული ზონა (თიზ) შეიქმნა 2009 წელს სამთავრობო დადგენილებით და მდებარეობს ქუთაისის ყოფილი საავტომობილო ქარხნის ტერიტორიაზე. საერთო ფართობია 27 ჰექტარი. შექმნის ინიციატორია ტერიტორიის მეპატრონე, შპს ”ჯორჯიან ინტერნეშნლ ჰოლდინგი”, რომელიც ამავდროულად არის თიზ-ის ადმინისტრატორიც. შექმნილია 100%-იანი კერძო კაპიტალით და მისი დამფუძნებლები საქართველოს მოქალაქე კერძო პირები არიან. კომპანია-ადმინისტრატორის მიზანია თავისუფალი მეწარმეობის პრინციპზე აგებული ინდუსტრიული ზონის ჩამოყალიბება როგორც ადგილობრივ, ასევე უცხოელ ინვესტორთა ძალებით. ქუთაისის თავისუფალ ინდუსტრიულ ზონაში ფუნქციონირებს კომპანია FRESH - GEORGIA LTD. საქმიანობის სახეა საყოფაცხოვრებლო გაზისა და ელექტრო ტექნიკის გამოშვება-რეალიზაცია. განხორციელებულმა ინვესტიციამ 2009 წელს შეადგინა 55 750 580 აშშ. დოლარი. სრული საწარმოო ციკლის შესაქმნელად კომპანია აპირებს დამატებით ინვესტირებას: 2010 წელს - 269 685 250 აშშ დოლარის ოდენობით. 2011 წელს - 126 541 250 აშშ დოლარის ოდენობით. ინვესტიციის განხორციელების შედეგად: - დღეისათვის ფუნქციონირებს საყოფაცხოვრებო გაზისა და ელექტრო ტექნიკის საამწყობო საამქრო. პროდუქციის რეალიზაცია ხორციელდება საქართველოში. რეალიზებული პროდუქციის ღირებულებაა 107 ათასი ლარი. გადასატვირთად მზადაა პროდუქცია აზერბაიჯანისა და უკრაინისთვის. ინვესტიციების სრული მოცულობით (451 977 080 აშშ. დოლარი) განხორციელების შემდეგ შეიქმნება წარმოების სრული ციკლი, რომელიც უზრუნველყოფს მაკომპლექტებელი დეტალების ადგილზე დამზადებას ადგილობრივი და იმპორტული ნედლეულის ბაზაზე. წარმოების მოსალოდნელი მოცულობაა 75-90 მლნ აშშ. დოლარი წლიურად. ქუთაისი სიდიდით და სამრეწველო მნიშვნელობით საქართველოს მეორე ქალაქია. მისი მოსახლეობა ბოლო აღწერით 186 000 ათასი კაცია და საქართველოს მოსახლეობის თითქმის 4%-ს შეადგენს. მასში წარმოებული პროდუქცია იმერეთის რეგიონთან ერთად 1990 წლისათვის საქართველოს მთლიანი შიდა პროდუქტის და ეროვნული შემოსავლის 14-15 %-ს შეადგენდა. ქუთაისში იწარმოებოდა საქართველოს სამრეწველო პროდუქციის 16%. საბჭოთა პერიოდში რეგიონი გამოირჩეოდა საკავშირო დაქვემდებარების საწარმოთა სიმრავლით. რეგიონი გარკვეულწილად გამოირჩევა საქართველოს ტერიტორიაზე არსებული წიაღისეული სიმდიდრეების მრავალფეროვნებით. ამჟამად იმერეთში 100-ზე მეტი მინერალურ-სანედლეულო რესურსების საბადოა აღრიცხული, რომელთა გარკვეული ნაწილი საექსპორტოა (მანგანუმი, ქვანახშირი, სამშენებლო და მოსაპირკეთებელი ქვები). ამან განაპირობა რეგიონში მოპოვებული და გადამამუშავებელი საწარმოების განვითარება 90-იანი წლების დასაწყისში რეგიონში 1000-ზე მეტი დასახელების სამრეწველო პროდუქცია იწარმოებოდა, რომლის საკმაოდ დიდი ნაწილი 30-ზე მეტ ქვეყანაში იგზავნებოდა. იმერეთი მდიდარია ენერგეტიკული რესურსებით, რის გამოც მის ტერიტორიაზე 5 ჰეს-ია განთავსებული. წარმოების მოცულობაში მათი ხვედრითი წილი 13-18%-ის ფარგლებშია, ხოლო გამომუშავებულმა ელექტროენერგიამ 2003 წელს 137,8 მლნ კვტ. საათი შეადგინა, რაც 44% ით აღემატება 2002წლის მაჩვენებელს. იმერეთი შეიძლება ექსპორტზე ორიენტირებულ რეგიონად ჩაითვალოს. 2003 წელს ექსპორტზე 69,8 მლნ. ლარის, ხოლო 2004 წელს 94,4 მლნ ლარის პროდუქცია გადაიტვირტა, რაც მთლიანი გადატვირთული პროდუქციის 54%-ია.
ჩუკუიტოს პროვინცია

ჩუკუიტო — პროვინცია პერუში, პუნოს რეგიონში. სამხრეთიდან ესაზღვრება ბოლივია. პროვინციას მცირე ნაწილი გაშენებულია ტიტიკაკას ტბაზე. ჩუკუიტოს პროვინციის ადმინისტრაციული ცენტრია ქალაქი ხული. 2005 წლის აღწერის შედეგად პროვინციის მოსახლეობა შეადგენს 110 083 ადამიანს, საშუალო სიმჭიდროვე კმ²-ზე 27,7 ადამიანს. ჩუკუიტოს ფართობია 3 978,13 კმ². პროვინცია იყოფა 7 რაიონად. პერუს პროვინციები
კარაბაიის პროვინცია

კარაბაია — პროვინცია პერუში, პუნოს რეგიონში. ჩრდილოეთიდან ესაზღვრება მადრე-დე-დიოსის რეგიონი, ხოლო დასავლეთიდან კუსკოს რეგიონი. კარაბაიას პროვინციის ადმინისტრაციული ცენტრია ქალაქი მაკუსანი. 2005 წლის აღწერის შედეგად პროვინციის მოსახლეობა შეადგენს 66 316 ადამიანს, საშუალო სიმჭიდროვე კმ²-ზე 5,4 ადამიანს. კარაბაიას ფართობია 12 266,4 კმ². პროვინცია იყოფა 10 რაიონად. პერუს პროვინციები
ედინბურგი

ედინბურგი (ინგლ. Edinburgh) — შოტლანდიის დედაქალაქი. მოსახლეობის მხრივ ედინბურგი შოტლანდიაში მხოლოდ გლაზგოს ჩამორჩება, დიდი ბრიტანეთში კი ამ დასახლებას მეშვიდე ადგილი უკავია. ქალაქ ედინბურგის მუნიციპალური საბჭო არის შოტლანდიის 32 ადგილობრივი მმართველობის საბჭოდან ერთ-ერთი. ედინბურგის მუნიციპალური საბჭოს ტერიტორიაში ქალაქ ედინბურგთან ერთად შედის, მის გარშემო არსებული ურბანული ტერიტორიაც, სულ 78 კმ². ქალაქი მდებარეობს სამხრეთ-აღმოსავლეთ შოტლანდიაში, ნორვეგიის ზღვის სანაპირო ზოლში. ედინბურგში არის განსაკუთრებული არქიტექტურა, რის გამოც ეს დასახლება ევროპაში ერთ-ერთ ულამაზეს ქალაქად ითვლება. აქვე მდებარეობს შოტლანდიის პარლამენტის შენება. შოტლანდიის ადმინისტრაციული ცენტრის ტერიტორიაზე არის ედინბურგის უნივერსიტეტი. ქალაქი იყოფა ორ ნაწილად ძველ და ახალ ედინბურგად. 1995 წელს იუნესკომ ეს ტერიტორია მსოფლიო მემკვიდრეობის ძეგლთა სიაში შეიყვანა. 2009 წელს ჩატარებული აღწერის შედეგად, აქ ცხოვრობდა 477,660 კაცი. ედინბრუგში ყოველწლიურად იმართება მრავალი ფესტივალი. ამ დასახლებას ყოველწლიურად მრავალი ტურისტი სტუმრობს, ტურისტების რაოდენობის მხრივ ედინბურგს ქალაქ ლონდონის შემდეგ გაერთიანებულ სამეფოში მეორე ადგილი უკავია. Edinburgh - Inspiring Capital ქალაქ ედინბურგის საბჭო Edinburgh - The official Tourist Board Путеводитель по городу EdinburghGuide.com Обзорный сайт всех фестивалей Эдинбурга დაარქივებული 2007-08-12 საიტზე Wayback Machine. ↑ http://www.edinburgh.gov.uk/info/20004/council_and_democracy/641/lord_provost_of_the_city_of_edinburgh/1 ↑ General Register Office for Scotland - mid 2009 population estimates by sex, single year of age and administrative area. დაარქივებულია ორიგინალიდან — 2010-08-02. ციტირების თარიღი: 2010-09-20. ↑ National Statistics Online - International Visits. ONS. ციტირების თარიღი: 2009-07-19.
ასანგაროს პროვინცია

ასანგარო — პროვინცია პერუში, პუნოს რეგიონში. პროვინციის ადმინისტრაციული ცენტრია ქალაქი ასანგარო. 2005 წლის აღწერის შედეგად პროვინციის მოსახლეობა შეადგენს 136 523 ადამიანს, საშუალო სიმჭიდროვე კმ²-ზე 27,5 ადამიანს. ასანგაროს ფართობია 4 970,01 კმ². პროვინცია იყოფა 15 რაიონად. პერუს პროვინციები
პუნოს პროვინცია

პუნო — პროვინცია პერუში, პუნოს რეგიონში. დასავლეთიდან ესაზღვრება მოკეგას რეგიონი. პროვინციას მცირე ნაწილი გაშენებულია ტიტიკაკას ტბაზე, პროვინციას ეკუთვნის რამდენიმე კუნძული ამ ტბაში, რომელთაგანაც აღსანიშნავია ესტევესი. პუნოს პროვინციის ადმინისტრაციული ცენტრია ქალაქი პუნო. 2005 წლის აღწერის შედეგად პროვინციის მოსახლეობა შეადგენს 221 800 ადამიანს, საშუალო სიმჭიდროვე კმ²-ზე 35,2 ადამიანს. პუნოს ფართობია 6 494,76 კმ². პროვინცია იყოფა 15 რაიონად. პუნოს პროვინციის სტატუსი მიენიჭა 1956 წლის 16 მარტს. პერუს პროვინციები
ესტევესი (კუნძული)

ესტევესი (ესპანური: Isla Esteves) — კუნძული პერუს ყველაზე დიდ ტბა ტიტიკაკაში. კუნძული მდებარეობს ქალაქ პუნოს სამხრეთით. შედის პუნოს პროვინციის და პუნოს რაიონის შემადგენლობაში.
პაატა ჯავახიშვილი

პაატა ჯავახიშვილი — ჯავახიშვილთა სათავადო სახლის უფროსი XVII საუკუნის 30-50-იან წლებში. ქართლის მეფის როსტომის ფარეშთუხუცესი. 1633 სამეფო სოფლის ახალდაბის, ხოლო 1654 სოფ. ოლთისის მოურავი. ქართული საბჭოთა ენციკლოპედია, ტ. 11, თბ., 1987. — გვ. 528.
ევტერპე (მუზა)

ევტერპე ან ევტერპა („გამამხიარულებელი“) — ბერძნულ მითოლოგიაში ერთ-ერთი 9 მუზათაგანი, ზევსისა და ტიტანიდი მნემოსინეს ქალიშვილი, ლირიკული პოეზიისა და მუსიკის მუზა. გამოხატავდნენ ფლეიტითა და ლირით ხელში. რესის დედა რომელიც მდინარის ღვთაების სტრიმენოსისაგან შეეძინა. დიოდოროსის ეტიმოლოგიის მიხედვით, სახელი მიიღო მაყურებელთა „სიამოვნება“ საგან (ტერპეინ), რომლებიც განათლების სიკეთეს იღებდნენ. ვიკისაწყობში არის გვერდი თემაზე: ევტერპე ↑ მსოფლიო ხალხთა მითები. მ., 1991-92. ტ 2 . ტ.2. ფ.656 ↑ ფსევდო-აპოლოდორი. მითოლოგიური ბიბლიოთეკა I 3, 1.4; ფსევდო-ევრიპიდე. რეს 918-921 ↑ დიოდოროს სიცილიელი. იცტორიული ბიბლიოთეკა IV 7, 4
ევტერპე (მრავალმნიშვნელოვანი)

სახელწოდება ევტერპე შეიძლება აღნიშნავდეს: ევტერპე (მუზა) — ძველ ბერძნულ მითოლოგიაში ლირიკული პოეზიისა და მუსიკის მუზა. 27 ევტერპე — (ასტრონომია) ასტეროიდი მზის სისტემაში.
როინ ჯავახიშვილი

როინ ჯავახიშვილი — ქართლის მეფის როსტომის ბოქაულთუხუცესი, შემდეგ - მდივანბეგი. მისი სიკვდილის შემდეგ ეს სახელო გადაეცა ორბელიშვილებს. ჯავახიშვილი უკანასკნელად იხსენიება 1661 წლის დოკუმენტში. ქართული საბჭოთა ენციკლოპედია, ტ. 11, თბ., 1987. — გვ. 528.
27 ევტერპე

27 ევტერპე (27 Euterpe) — ასტეროიდი ასტეროიდების მთავარი სარტყელიდან. აღმოჩენილია 8 ნოემბერს 1853 წ. ინგლისელი ასტრონომის ჯონ ჰინდის მიერ ლონდონში, დიდ ბრიტანეთში. ასტეროიდს სახელი მიენიჭა ევტერპეს, ლირიკული პოეზიისა და მუსიკის მუზის პატივსაცემად. ასტეროიდი არ კვეთავს დედამიწის ორბიტას, და მზის ირგვლივ ბრუნავს 3,60 იულიანური წელი. ასტეროიდების სია (1—100) ასტეროიდების მთავარი სარტყელი ↑ Dictionary of minor planet names. Lutz D. Schmadel, International Astronomical Union.
დავით ჯანდიერი

დავით ჯანდიერი (ასლანიშვილი) (გ. 1 ივლისი, 1625) — კახეთის დიდებული თავადი. 1614 წლის ქართლ-კახეთის თავადთა ერთ ჯგუფთან ერთად განჯაში ეახლა შაჰ-აბას I-ს. 1615 შაჰმა იგი ნოდარ ჯორჯაძესთან ერთად კახეთის გამგებლად დანიშნა. 1611-1617 წლებში ხელმძღვანელობდა კახეთის ბრძოლას შაჰ-აბას I-ის ლაშქრობების წინააღმდეგ. მარაბდის ბრძოლაში (1625) მეთაურობდა ერთ-ერთ მეწინავე რაზმს, სადაც დაიღუპა. არჩილი, თხზ., სრ., კრ., ალ. ბარამიძის და ნ. ბერძენიშვილის რედ., ტ. 2, თბ., 1937; საქართველოს ისტორიის ნარკვევები, ტ. 4, თბ., 1973; ჯამბურია გ., ქართული საბჭოთა ენციკლოპედია, ტ. 11, თბ., 1987. — გვ. 538.
ლოკე იუპანკი

ლოკე იუპანკი (კეჩ. Lloq'e Yupanki ან Lluqi Yupanki) — საპა ინკა (დაახლ. 1260), ინკების სახელმწიფოს მესამე მმართველი, სინჩი როკას შვილი და მაიტა კაპაკის მამა. მიეკუთვნება ურინის დინასტიას. Льоке Йупанки, третий Инка დაარქივებული 2016-07-11 საიტზე Wayback Machine.